kuzo zonke izikolo bab'ale. Libalwe e Rini, e Qonce, e Bofolo, e Dikeni &c., aze onke lamapepa asayinishwe ukuba kunokwenzeka ngaba kwaziyo ukubala, ukuze linga cukucezwa ipepa elo kutiwe acolwe lo. magama. Lento ndinga angamaninzi amapepa esi sicelo kungenxa yokuba site sa, lingati ukuba liya kusuka apa lihamba lisanekwa, bebala amagama abo lingafika e Qonce liyinto emdaka, kuba wotiomnye ebe sitya umbengo eve kutiwa “nali ipepa lokucela inkululo ye Nkosi ” asele poseleka kulo engahlambanga nezandla ! Makaze lama pepa bati abakufupi ne Dike bawatumele ku Mcokeli wesi *Gidimi* ukuze awatumele e Kapa engumqulu. Lendawo sova ngaye ukuba yolunga.

Siluhlanga nto zakowetu, au! ube sakutsho u Hadi wase luhlangeni, Ndipela ngokuti:—

Zimkile! Mfo wohlanga,

Putuma, putuma;

Yishiy’ imfakadolo, Putuma ngosiba; Tabat’ ipepa ne inki, Likaka lako elo.

Ayemk’ amalungelo, Qubula usiba;

Nxasha, nxasha, nge inki, Hlala esitulweni, Ungangeni kwa Hoho; Dubula ngo siba.

Tambeka umhlati ke, Bambelel’ ebunzi; Zigqale inyaniso, Umise ngo mxolo; Bek’ izito ungalwi, Umsindo liyilo.

I. W. W. ClTASHE.

IZINTO NGEZINTO.

Kuzaku shicilelwa ipepa lama Ngesi e Mtata, Pesheya kwe Nciba.

Ipepa lase England, i *Daily News* iti u Mr. Saul Solomon usakuke atyelelele elo ngo August ozayo.

Umtshato wonyana omnci wo Mntan’ Omhle, u Prince Leopold, Duke of Albany, ube nge 27 ku April.

Uti *U-Mwesile* U Rev. E. Lamplough uza kuvula indawo yoku qeqeshela abangena ebu Fundisini kwa Ndlovukazi.

Uku nyikima komhlaba kutiwa kuke kwaviwa kwela Maqwelane (Namaqualand). Aku tabatanga xesha lide noko.

U Mb. G. O. Trevelyan unyuselwe ukuba abe ngu Mpati Micimbi wase Ireland, endaweni ka Lord F. Caven­dish ogwintiweyo.

Ezocingo ziti kulindelwe ukuba kuliwe ngu Joel no Jonathan onyana bobabini baka Molappo. Ubunyaniso bezi ndaba singebuxeli.

I Government ya Pesheya ikupe isaziso sokuba wohlaulwa £10,000 owoti axele abantu aba rodomshe u Lord F. Cavendish no Mr. F. H. Burke.

Imantyi yase Maseru.—U Rev. J. S. Moffat, obe nexesha elitile e Transvaal, unyulelwe ebu Mantyini base Mase­ru, e Lusutu. Usapo lwake lusese Eini.

Ixesha lokunyula kwakona amalungu e Parlamente lingo nyaka ozayo. Ezinye indawo kuvakala ukuba zofumana ilungelo lokunyula amalungu angapezulu kulawo zinawo ngoku.

Um Cancato, pezu kwe Tsomo esaka sabika ukuba aba­ntu baseba Tenjini bafuna wakiwe, uza kubehle wenziwe. Imizamo yabantu halo mandla ivunyiwe yi Government, e Parlamente.

Umsebenzi.—I *Cape Mercury* incoma ubuninzi bomsebenzi wokukanda nokwenza inqwelo e Qonce, nokufuneka ko dodana oluyaziyo lemisebenzi olunga funyanelwa imivuzo epakamileyo.

E Oudtshoorn, indodana emhlope engu Mr. Thomas, Igityiselwe ngelitye ngumntu omnyama watsho elukakayini. Akucingelwa ukuba wopila kuba amatambo angene ngapakati ebucotsheni.

Isigwinta u Foderick McLean owadubula inkosazana nge pistol! ukululwe yi *Jury* ebi pulapula ityala lake, nge ndawo yokuba enge mntu untloko ipilileyo. Apo aya kona kodwa kukwindlu yama geza.

Amasela angena ntloni.—Amadoda amabini amnyama angeniswe e Uitenhage ngo 11 May, ngokuba inkabi. Ate akubuzwa into abeyi quba ngokwe njenjalo, ati anosizi kuba lonkabi ibityile emva kokuba ezame kangaka.

U Honourable C. Brownlee oyi Mantyi enkulu kwa Adam Kok, usasinge Pesheya ngenx’ enokunga pili. Ngu Mr. Carl P. Watermeyer ongene endaweni yake. Kubeko ingxoxo e Parlamente ngenxa yoku pakanyiswa kweli nene.

U Chief Justice De Wet, obeke ixesha elide eli qweta” le Jaji e Rini, mva nje wanyulelwa ebu jajini base Diamond Fields nobase Transvaal, usinge e Ceylon, apo aya kuba kwayi Jaji. Usuke e East London ngo May esinga e India kuqala.

U Mpati mikosi yase Koloni.—Iti i *Cape Mercury* U Colonel Gordon wamkele indawo yokupata imikosi unduluke e Cape Town, esinga e King William’s Town, ngo 18 May. Obe bambe lendawo ngu Brigadier-General Clark, osand’ ukusinga Pesheya.

Ngale nyanga ifileyo ityarike entsha isand’ ukuvuwla e Tarkastad. Yeye bandla lama Presbyterian (Rabe), eli mfundisi kulomzi, ungu Rev. Mr. Dewar. Intshumayelo zokuvulwa kwayo zahanjiswa ngu Eev. J. A. Chalmers (wase Rini) no Rev. Mr. De Villiers (wama Balu wakwase Tarika.)

Intlanganiso yaba Fundisi bakwa Komani ibidibene eyaba mhlope naba mnyama. Luya nconywa uhlobo abazi pete ngalo aba ntsundu. Kutiwa ababanga nabungxamo bokuteta. Ngezantsi apa tina ma Wesile sivuyiswa kukuba imidaka ayina zintloni ukuteta pambi kwama Gwangqa. *—Mwesile.*

Kwi Parlamente ezayo; i Government icinga ngoku guqula ukuma komteto osingisele ekubeni umntu abe yi *Law Agent* (otetelela ematyaleni njengo kuba abanye baba mnyama besenjenjalo ngoku Pesheya kwe Nciba—abangene ngoku hlaula i £10 kwi Government). Fan’ukuba ituba lokungena lizaku ncitshiswa kancinane.

Uku bulawa okubi.—Ngomhla we 10 May, u Mr. Lawman obe ngu mgcini venkile e Slagters Neck, Somerset East, ubulewe kakubi. Intloko ifunyenwe intlantlatiwe ukwenzakaliswa oku, umqala usikiwe, isisu siqangqululwe; epangwe ne mali Umbali weli pepa uyamazi u Mr. Law­man, ngumntu obezama ukugcina imali, engazi ukuba uhlalelwe sisipelo esibi, nesifupi kangaka.

Izicaka Zama Bulu.—E Parlamente kuke kwako ingxo­xo nge zicaka zaba fuyi. U Mr. Van Zyl, omele i Richmond, ute izicaka mazohlwaywe zi *Veld Kornet* imivumbo engadluleyo kumashumi amabini. Impi eninzi iyalile lonto. Abaxasi baka Mr. Van Zyl ibe ngo Mr. Barry. Kuluvuyo ukubona ingwevu ze fama ezinje ngo Mr. Luttig zisiti ukuba izicaka zipetwe kakuhle azisoze zifune kukatswa.

Amadam amakulu.—I Government yale Koloni ibike kwi Parlamente ukuba ingxamele ukwenza ama Dam amakulu awotabata imali eninzi. Onocanda baza kuhlola ezindawo angati abe kuzo: Salt Eiver Poort, eloba lelikulu elizweni, ekucingelwa ukuba lodla £200,000; elase Slagters Nek ngase Cook House e Nxuba, elodla £80,000; e Fourteen Streams, ngase Diamond Fields, elodla £130,000.

Ukuya kuka Cetywayo e England kubuye kwamiselwa elinye ixesha elingeka xelwa. U Hon. Evelyn Ashley u Mpatiswa onga pantsi we Koloni ute e Parlamente ya Pesheya, kute oku kutyelela kuka Cetywayo kwabanga ukuba kubeko ontamnani kwa Zulu. Ute kanjako i Government ayika gqibi ntweni malunga nentlalo ka Ce­tywayo ezayo. Ezi ndaba zifike ngo cingo olwatunyelwa e London ngo May 15.

Ngokubulawa kuka Mr. Lawman wase “Nekeni,” kufunyenwe unondala izele ihempe ligazi, wabanjwa ngokuranelwa. Ingekabi xesha likulu uxele yonke inyaniso. Wavuma ukuba ubulewe nguye. Ungene wancaza icuba omnye wala. Ucole kwalapo intsimbi yoku *veresha* watsho entloko wabeta yacumka. Ucole iboso ebe likufupi wamnqumla umqala nolwimi. U Mr. Lawman obe hlala yedwa, wabe bekwe kakulu ngababe mazi.